**E L Ő T E R J E S Z T É S**

**Szombathely Megyei Jogú Város Közgyűlése Oktatási és Szociális Bizottságának**

**2016. november 16-i rendkívüli ülésére**

**Javaslat támogatási kérelmek elbírálására**

**I.**

Az Oktatási és Szociális Bizottság támogatásával az elmúlt években eredményesen került megrendezésre a **nyugdíjas igazgatók, óvodavezetők találkozója**. 2016. évben a jelenlegi és nyugdíjas óvodavezetők 2016. február 10-én, az általános és középiskolák jelenlegi és nyugállományba vonult igazgatói 2016. október 4-én tartották meg szokásos évi összejövetelüket, ahol fehér asztal mellett köszöntötték egymást, emlegették fel a régi kollégákat, ismerősöket, beszélgettek a múlt, a jelen és a jövő nevelési- oktatási kérdéseiről. A programok az Egészségügyi és Közszolgálati Osztály és a Szombathelyi Köznevelési GAMESZ közreműködésével kerültek lebonyolításra.

Kérem a Tisztelt Bizottságot, hogy a találkozók 2017. évi megrendezésének költségeire az Oktatási kiadások „Oktatási, szociális és ifjúsági kiadások – tartalék” sora terhére 160-160 e Ft támogatást (összesen 480 e Ft) biztosítani szíveskedjék.

A rendezvény pénzügyi lebonyolítására a jövő évben is a Szombathelyi Köznevelési GAMESZ-t kérjük fel, ezért az előirányzatot a GAMESZ részére szükséges átcsoportosítani.

**II.**

Az Oktatási és Szociális Bizottság munkáját 2015. szeptembere óta több területen segítette a **Közoktatási Szakértők Országos Egyesületének** (KÖSZOE) **Szombathelyi Csoportja**. Többek között közreműködtek az országos tanulmányi versenyeken eredményesen szereplő tanulók és felkészítő tanáraik díjazási rendszerének kidolgozásában, szakmai javaslatot fogalmaztak meg a köznevelési intézmények által benyújtott rendezvény-támogatási kérelmekkel kapcsolatosan, részt vettek az ünnepségek (Pedagógus Nap, versenyek díjazottjainak elismerése) megszervezésében.

A KÖSZOE Szombathelyi Csoportjának vezetője feladataik ellátásához kapcsolódó működési jellegű költségekre (pl. irodaszer), a szakértők szakmai fórumokon, konferencián való részvételéhez kéri a Tisztelt Bizottság támogatását.

Kérem a Tisztelt Bizottságot, hogy KÖSZOE Szombathelyi Csoportja részére működésükkel összefüggő költségekre, szakmai fórumokon, konferencián való részvételre az Oktatási kiadások „Oktatási, szociális és ifjúsági kiadások – tartalék” sora terhére 250 e Ft támogatást biztosítani szíveskedjék.

Tekintettel arra, hogy a KÖSZOE Szombathelyi Csoportja önálló számlaszámmal nem rendelkezik, a támogatás felhasználására a Szombathelyi Köznevelési GAMESZ közreműködésével kerülne sor, így az előirányzatot a GAMESZ részére szükséges átcsoportosítani.

**III.**

A Szombathelyi Reguly Antal Nyelvoktató Nemzetiségi Általános Iskola természettudományi munkaközössége a 2016/2017. tanévben kilencedik alkalommal hirdeti meg a „Kísérletek a pincétől a padlásig” című versenyt a városi és városkörnyéki iskolák 7-8. évfolyamos tanulói számára. A versenyen a tanulóknak egy-egy fizikai, illetve kémiai kísérletet kell bemutatniuk. A kísérletekhez felhasznált anyagoknak, eszközöknek olyannak kell lenniük, amelyek könnyen beszerezhetőek, a mindennapi életben előfordulnak, és nem veszélyeztetik az egészségüket illetve a környezetüket. A kísérletekben a mindennapi élet érdekes jelenségeit kell bemutatniuk, magyarázniuk interaktív tábla használatával.

A rendezvény teljes költsége 165.000,- Ft, amelyből 65.000,- Ft a vállalt önrész. A kért 100.000,- Ft összeget a helyezettek jutalmazására (jutalomkönyvek vásárlására, valamint pendrive-ok vásárlására), oklevelek, emléklapok készítésére fordítanák.

Az elmúlt évben a rendezvényt az Oktatási és Szociális Bizottság 80.000,-Ft-tal támogatta.

Szombathely Megyei Jogú Város Önkormányzata Közgyűlésének az önkormányzati forrásátadásról szóló 47/2013. (XII.4.) önkormányzati rendelete 4. § (11) bekezdése alapján a támogatási igények elbírálását megelőzően a döntéshozót az alábbiakról tájékoztatni kell:

1. meglévő elszámolási kötelezettségének eleget tett-e a szervezet,
2. a tárgyévben egyéb bizottságokhoz benyújtott kérelmei tárgyáról; összegéről,
3. a tárgyévben az Önkormányzattól kért és kapott támogatások céljáról, összegéről,
4. az aktuális kérelem tárgyáról, összegéről,
5. rendezvény esetén a rendezvény megvalósulásának várható időpontjáról,
6. a döntés alapjául szolgáló költségvetési előirányzat kihasználtságáról.

Tájékoztatom a Tisztelt Bizottságot, hogy Szombathelyi Reguly Antal Nyelvoktató Nemzetiségi Általános Iskola (lejárt elszámolási határidők tekintetében) elszámolási kötelezettségének eleget tett. A kérelem tartalmazza a 2015. és 2016. évi önkormányzati forrásból származó támogatások ismertetését, tartalmazza a megvalósítandó rendezvény várható időpontját, célját és részletes költségvetését is.

Kérem a Tisztelt Bizottságot, hogy az intézmény kérelmét támogatni szíveskedjék.

**IV.**

Az Oktatási és Szociális Bizottság 2016. évben, december 14-én tartja utolsó, évzáró ülését. Kérem a Tisztelt Bizottságot, hogy az ülés megrendezésének költségeire 80.000,- Ft-ot biztosítani szíveskedjék.

Tájékozatom a tisztelt Bizottságot, hogy az Oktatási kiadások „Oktatási, szociális és ifjúsági kiadások – tartalék” tételsorán 2.910 e Ft a még felhasználható maradványösszeg.

Kérem a Tisztelt Bizottságot, hogy az előterjesztést megtárgyalni, és a határozati javaslatokat elfogadni szíveskedjék.

**Szombathely, 2016. november „ ”**

**/: Koczka Tibor :/**

**alpolgármester**

**I.**

**HATÁROZATI JAVASLAT**

**...../2016. (XI. 16.) OSzB. sz. határozat**

1. Az Oktatási és Szociális Bizottság Szombathely Megyei Jogú Önkormányzatának Szervezeti és Működési Szabályzatáról szóló 34/2014.(XI.3.) önkormányzati rendelet 52.§ (2) bekezdés 1. pontjában foglaltak alapján az aktív és nyugdíjas óvodavezetők, általános és középiskolai igazgatók találkozója 2017. évi megrendezésének költségeire az Oktatási kiadások „Oktatási, szociális és ifjúsági kiadások – tartalék” sora terhére 160-160.000,- Ft (összesen 480.000,- Ft) támogatást biztosít.

2.ABizottság egyetért azzal, hogy a programok pénzügyi lebonyolítása a Szombathelyi Köznevelési GAMESZ közreműködésével történjen, erre tekintettel kéri az Egészségügyi és Közszolgálati Osztályt, hogy a támogatás összegének Szombathelyi Köznevelési GAMESZ részére történő átcsoportosításáról intézkedjen.

**Felelős: Rettegi Attila, a bizottság elnöke,**

**(Dr. Bencsics Enikő, az Egészségügyi és Közszolgálati Osztály** **vezetője,**

**Stéger Gábor, a Közgazdasági és Adó Osztály vezetője**

**Imréné Erényi Katalin, a Szombathelyi Köznevelési GAMESZ igazgatója)**

**Határidő: az Önkormányzat 2016. évi költségvetéséről szóló rendeletének soron következő módosítása**

**II.**

**HATÁROZATI JAVASLAT**

**...../2016. (XI. 16.) OSzB. sz. határozat**

1. Az Oktatási és Szociális Bizottság Szombathely Megyei Jogú Önkormányzatának Szervezeti és Működési Szabályzatáról szóló 34/2014.(XI.3.) önkormányzati rendelet 52.§ (2) bekezdés 1. pontjában foglaltak alapján a Közoktatási Szakértők Országos Egyesületének Szombathelyi Csoportja részére működésükkel összefüggő költségekre, szakmai fórumokon, konferencián való részvételre az Oktatási kiadások „Oktatási, szociális és ifjúsági kiadások – tartalék” sora terhére 250.000,- Ft támogatást biztosít.

2.ABizottság egyetért azzal, hogy a támogatási összeg felhasználása a Szombathelyi Köznevelési GAMESZ pénzügyi közreműködésével történjen, erre tekintettel kéri az Egészségügyi és Közszolgálati Osztályt, hogy a támogatás összegének Szombathelyi Köznevelési GAMESZ részére történő átcsoportosításáról intézkedjen.

**Felelős: Rettegi Attila, a bizottság elnöke,**

**(Dr. Bencsics Enikő, az Egészségügyi és Közszolgálati Osztály** **vezetője,**

**Stéger Gábor, a Közgazdasági és Adó Osztály vezetője**

**Imréné Erényi Katalin, a Szombathelyi Köznevelési GAMESZ igazgatója)**

**Határidő: az Önkormányzat 2016. évi költségvetéséről szóló rendeletének soron következő módosítása**

**III.**

**HATÁROZATI JAVASLAT**

**...../2016. (XI. 16.) OSzB. sz. határozat**

1. Az Oktatási és Szociális Bizottság Szombathely Megyei Jogú Önkormányzatának Szervezeti és Működési Szabályzatáról szóló 34/2014.(XI.3.) önkormányzati rendelet 52.§ (2) bekezdés 1. pontjában foglaltak alapján a Szombathelyi Reguly Antal Nyelvoktató Nemzetiségi Általános Iskola részére, a „Kísérletek a pincétől a padlásig” című verseny megrendezési költségeire, az Oktatási kiadások „Oktatási, szociális és ifjúsági kiadások – tartalék” sora terhére 100.000,- Ft támogatást biztosít.

2.A Bizottság felkéri az előterjesztőt, hogy a támogatással kapcsolatos teendőket az önkormányzati forrásátadásról szóló 47/2013.(XII.4.) önkormányzati rendeletben foglaltaknak megfelelően végezze el.

**Felelős: Rettegi Attila, a bizottság elnöke,**

**(Dr. Bencsics Enikő, az Egészségügyi és Közszolgálati Osztály** **vezetője)**

**Határidő: azonnal, illetve 2016. november 30.**

**IV.**

**HATÁROZATI JAVASLAT**

**...../2016. (XI. 16.) OSzB. sz. határozat**

1. Az Oktatási és Szociális Bizottság Szombathely Megyei Jogú Önkormányzatának Szervezeti és Működési Szabályzatáról szóló 34/2014.(XI.3.) önkormányzati rendelet 52.§ (2) bekezdés 1. pontjában foglaltak alapján a Bizottság 2016. december 14-i, záró ülésének megrendezési költségeire, az Oktatási kiadások „Oktatási, szociális és ifjúsági kiadások – tartalék” sora terhére 80.000,- Ft támogatást biztosít.

2.A Bizottság felkéri Egészségügyi és Közszolgálati Osztályt, hogy gondoskodjon az ülés megszervezésével kapcsolatos feladatok ellátásáról.

**Felelős: Rettegi Attila, a bizottság elnöke,**

**(Dr. Bencsics Enikő, az Egészségügyi és Közszolgálati Osztály** **vezetője)**

**Határidő: 2016. december 14.**